*[****Les og stryk dette før du sender brevet:*** *Denne malen er utarbeidet av opphavsrettsadvokatene i* [*Bryn Aarflot*](https://baa.no/)***.***[*Les artikkel om opphavsinngrep og bildetyveri her*](https://baa.no/alle-artikler/hvordan-kreve-betaling-for-bildetyveri)*. Denne malen er skrevet for fotografer, og Bryn Aarflot gir samtykke til at fotografer benytter seg av malen. Alt som er merket i gult under må erstattes med riktig informasjon før avsendelse. Del gjerne denne malen og/eller* [*vår artikkel*](https://baa.no/alle-artikler/hvordan-kreve-betaling-for-bildetyveri) *på egen nettside eller i sosiale medier, slik at vi sammen kan stanse opphavsrettsinngriperne]*

Peder Ås AS  
Lillevikveien 99  
0101 Storevik

Ved daglig leder Peder Ås

Oslo, 1. januar 2021

**Vedr. urettmessig utnyttelse av [ditt navn]s fotografi**

Jeg har nylig blitt oppmerksom på deres urettmessige og lovstridige utnyttelse av mitt fotografi. Det vises i denne forbindelse til nettadressen med følgende link, hvor bildet/bildene jeg har eneretten til fremgår: [www.eksempelside123.no](http://www.eksempelside123.no)

Mine rettigheter etter åndsverksloven innebærer en eksklusiv rett til eksemplarfremstilling og retten til tilgjengeliggjøring til allmenheten av mine fotografier. Brudd på disse rettighetene er belagt med vederlags- og erstatningsansvar, jf. åndsverksloven § 81, og jeg krever derfor at dere betaler vedlagte faktura pålydende **xxxx kroner.** Betalingskravet bygger på Norsk Journalistlags veiledende frilanssatser for kjøp av allerede fotografert bilde for engangsbruk, som rimelig vederlag etter åndsverkloven § 81 femte ledd. Ettersom deres misbruk er grov uaktsom eller forsettlig, har jeg funnet grunn til å doble kravet i medhold av bestemmelsen i § 81 tredje ledd.

Jeg ber om bekreftelse på at kravene i dette brevet vil etterkommes innen mandag **1. februar 2021**. Dersom jeg ikke mottar slik bekreftelse vil jeg måtte vurdere å ta de rettslige skritt som anses nødvendige for å sikre og ivareta mine rettigheter.

Dette brevet skal således anses som lovlig prosessvarsel i henhold til tvisteloven § 5-2.

Jeg ser frem til å høre fra dere innen den ovennevnte fristen, og ber om en snarlig bekreftelse på at dette brevet er mottatt og forstått. Eventuelle spørsmål kan rettes direkte til meg.

Vennlig hilsen

Kari Nordmann  
Fotograf